شەفەق
نیوز/ عومەر راوی ئەندام پەرلەمان ویلایەت ڤیێنا و ئەندام ئەنجومەن شارەوانیی، ئمڕوو
سێشەممە، راگەیان دوو هونەرمەن عراقی کورد دوو خەڵات لە ڤیستواڵ هونەرەیل شیوەکاری،
ڤیستواڵ فیلم نەمسا وەدەس هاوردن.
راوی
پە پۆستیگ لەبان سۆشیال میدیا نویسان: شانازییگ ترە لە عراق، هونەرمەن شیوەکار سامی
هاشم عەلی مەندی وە نازناو هونەرمەن ساڵەگە سەرکەفت، ئەوەیش لەناو سەدان لە هونەرمەنە
گەنجەیل لە ڤیستواڵ شیوەکار Paralel-Vienna   جویر یەکەمین هونەرمەن شیوەکار
کووچبەر لە نەمسا ک لە ڤیێنا پەیا بویە.
وتیش:
ئی گەنجەیلە شایستەی ناوهاوردیانن لەلای ئەو کووچبەرەیل نووە تا ئەرا تیکڵابوین و زڕنگی
گاڵیان بیەێد.
راوی
وتیش: سامی ناو هونەریی سامیرە ناکازاکییە، ک ناو ئەو شار یابانیە هەڵگردیە ک بویە
قوربانی دویاترین بومب ئەتۆمی، وتیش: واتە کورد عراق لەی رووژەیلە بەهرەدارن لە چین
کەلتوری لە ڤیێنا خودا بیلێدەیان، شانازی وەپیدان کەیمن، و بنمایەی گشتی بوین.
هەمیش
باس کورد ڤین ئەیوب خانمە دەرهێنەر نەمساوی لە داڵگبوی دهۆک کرد، ک ئەویش خەڵات فیلم
نەمسا لە ڤیستواڵ سینەمای نەمسا لە ڤیێنا وەدەس هاورد، دویای ئەوە ک خەڵات فیلم لە
پەرلین و کراتس وەدەس هاورد.
ئەو
خانم دەرهێنەرە لە خانەوادەی کورد عراقە، باوگی دکتۆر عومەر ئیوب پزشکە و داڵگییش پزشکە.
